
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1299 


ΑΠΟΦΑΣΕΙΣ 

Αριθμ.Δ14/οικ.21446/ 488 

Ανάθεση της διαχείρισης του προγράμματος με 
τίτλο «Παροχή Υπηρεσιών παρασκευής - συσκευ- 
ασίας και διανομής ζεστών γευμάτων (Σχολικά 
Γεύματα) σε μαθητές πρωτοβάθμιας εκπαίδευ¬ 
σης» στον Οργανισμό Προνοιακών Επιδομάτων 
και Κοινωνικής Αλληλεγγύης (ΟΠΕΚΑ). 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Ι.Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα (ΦΕΚ Α' 98). 

2. Τις διατάξεις του π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (ΦΕΚ 168 Α'). 

3. Το π.δ. 24/2015 (Α' 20/27-01-2015) «Σύσταση και 
μετονομασία Υπουργείων, μεταφορά της Γενικής Γραμ¬ 
ματείας Κοινωνικών Ασφαλίσεων», όπως τροποποιήθηκε 
και ισχύει. 

4. Τις διατάξειςτου π.δ. 116/2015 «Διορισμών Υπουργών, 
Αναπληρωτών Υπουργών και Υφυπουργών» (ΦΕΚ 116 Α'). 

5. Το π.δ. 60/2007 «Προσαρμογή της Ελληνικής Νομο¬ 
θεσία στις διατάξεις της Οδηγίας 2004/18/ΕΚ περί 12164 
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) συντο¬ 
νισμού των διαδικασιών σύναψης δημοσίων συμβάσεων 
έργων, προμηθειών και υπηρεσιών, όπως τροποποιήθηκε 
με την Οδηγία 2005/51 /ΕΚ της Επιτροπής και την Οδηγία 
2005/75/ΕΚ του Ευρωπαϊκού Κοινοβουλίου και του Συμ¬ 
βουλίου της 16ης Νοεμβρίου 2005» (ΦΕΚ 64 Α'). 

6. Τις διατάξεις της Υ28/09.10.2015 απόφασης του 
Πρωθυπουργού (ΦΕΚ 2168 Β') «Ανάθεση Αρμοδιοτή¬ 
των στην Αναπληρώτρια Υπουργό Εργασίας, Κοινωνι¬ 
κής Ασφάλισης και Κοινωνικής Αλληλεγγύης, Θεανώ 


Φωτίου», όπως τροποποιήθηκε με την Υ43/3.05.2017 
απόφαση του Πρωθυπουργού (ΦΕΚ 1510 Β'). 

7. Την υπ'αριθμ. 9152/Δ9.2742/13-3-2015 απόφαση: 
«Διορισμός Γενικού Γραμματέα της Γενικής Γραμματεί¬ 
ας Πρόνοιας του Υπουργείου Εργασίας και Κοινωνικής 
Αλληλεγγύης». 

8. Τις διατάξειςτου άρθρου 7 του ν. 4455/2017 «Εθνικό 
Μητρώο Φορτοεκφορτωτών, Εθνικό Μητρώο Ιδιωτικών Φο¬ 
ρέων Κοινωνικής Φροντίδας και άλλες διατάξεις (ΦΕΚ 22 Α'). 

9. Τις διατάξειςτου άρθρου Ιΐδτουν. 4488/2017 «Συ- 
νταξιοδοτικές ρυθμίσεις Δημοσίου και λοιπές ασφαλιστι¬ 
κές διατάξεις, ενίσχυση της προστασίας των εργαζομένων, 
δικαιώματα ατόμων με αναπηρίες και άλλες διατάξεις. 

10. Τον ν. 3861 /2010 (ΦΕΚ 112 Α') περί «Ενίσχυσηςτης 
διαφάνειας με υποχρεωτική ανάρτηση νόμων και πράξε¬ 
ων των κυβερνητικών, διοικητικών και αυτοδιοικητικών 
οργάνων στο διαδίκτυο "Πρόγραμμα Διαύγεια" και άλλες 
διατάξεις». 

11. Τον ν. 4013/2011 «Σύσταση Ενιαίας Ανεξάρτητης 
Αρχής Δημοσίων Συμβάσεων και Κεντρικού Ηλεκτρο¬ 
νικού Μητρώου Δημοσίων Συμβάσεων» (ΦΕΚ 204 Α'). 

12. Τον.4155/2013 (ΦΕΚ 120 Α') «Εθνικό Σύστημα Ηλε¬ 
κτρονικών Δημοσίων Συμβάσεων και Άλλες Διατάξεις». 

13. Το ν. 4412/2016 (ΦΕΚ 147 Α') περί Δημόσιες Συμ¬ 
βάσεις Έργων, Προμηθειών και Υπηρεσιών (προσαρμογή 
στις Οδηγίες 2014/24/ΕΕ και 2014/25/ΕΕ). 

14. Την αριθμ. 2/19571/ΔΠΓΚ/09.03.2018 απόφαση 
του Αναπληρωτή Υπουργού Οικονομικών. 

15. Τις διατάξεις των άρθρων 2 και 4 του ν. 4520/2018 
«Μετεξέλιξη του Οργανισμού Γεωργικών Ασφαλίσεων 
σε Οργανισμό Προνοιακών Επιδομάτων και Κοινωνικής 
Αλληλεγγύης (ΟΠΕΚΑ) και λοιπές διατάξεις. 

16. Την ανάγκη επιτάχυνσης της υλοποίησης του έργου 
με τίτλο «Παροχή Υπηρεσιών παρασκευής-συσκευασίας 
και διανομής ζεστών γευμάτων (Σχολικά Γεύματα) σε 
μαθητές πρωτοβάθμιας εκπαίδευσης» και την αποτελε¬ 
σματικότερη εφαρμογή του για το σχολικό έτος 2018 - 
2019 κι εφεξής. 

17. Το γεγονός ότι δεν προκαλείται δαπάνη σε βάρος 
του τακτικού προϋπολογισμού, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 299/12.04.2018 


Άρθρο 1 

Το Υπουργείο Εργασίας, Κοινωνικής Ασφάλισης και Κοι¬ 
νωνικής Αλληλεγγύης αναθέτει την υλοποίηση, εκτέλεση 
και διαχείριση του προγράμματος με τίτλο «Παροχή Υπη¬ 
ρεσιών παρασκευής-συσκευασίας και διανομής ζεστών 
γευμάτων (Σχολικά Γεύματα) σε μαθητές πρωτοβάθμιας 
εκπαίδευσης» στον Οργανισμό Προνοιακών Επιδομάτων 
και Κοινωνικής Αλληλεγγύης (ΟΠΕΚΑ), ως Φορέα υλοποί¬ 
ησης, εκτέλεσης και διαχείρισης (εφεξής Φορέας). 

Άρθρο 2 

Ο ΟΠΕΚΑ, ως Φορέας του προγράμματος: 
α) μεριμνά για την εξασφάλιση των αναγκαίων πιστώ¬ 
σεων του τακτικού προϋπολογισμού για τις ανάγκες χρη¬ 
ματοδότησης του προγράμματος, 
β) αναλαμβάνει την υλοποίηση όλων των σταδίων 
σχεδιασμού, προκήρυξης και διενέργειας διαγωνισμών 
επιλογής αναδοχών για τα σχολεία των συμμετεχόντων 
δήμων, σύμφωνα με τους όρους και διαδικασίες που 
προβλέπονται στην εθνική και ενωσιακή νομοθεσία περί 
Προμηθειών Δημοσίου, 

γ) αναλαμβάνει τη σύνταξη των συμβάσεων με τους 
Αναδόχους και την διαβίβασή τους προς υπογραφή στον 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης, 

δ) αναλαμβάνει την εκτέλεση των συμβάσεων που 
υπογράφονται με τους αναδόχους στους οποίους κατα¬ 
κυρώνονται οι προμήθειες (παρακολούθηση εκτέλεσης, 
παραλαβή παραδοτέων, επιβολή κυρώσεων, ποινικών 
ρητρών και ό,τι άλλο προβλέπεται από την ισχύουσα 
νομοθεσία για την ολοκλήρωση της προμήθειας), 
ε) συστήνει την απαιτούμενη Επιτροπή Παρακολού¬ 
θησης του Προγράμματος, 
στ) διενεργεί την εκκαθάριση της δαπάνης και την 
πληρωμή των αναδοχών, 

ζ) εντοπίζει τυχόν προβλήματα κατά τη διάρκεια υλο¬ 
ποίησης του προγράμματος και μεριμνά για την έγκαιρη 
επίλυσή τους, εφόσον έχει λάβει τη σύμφωνη γνώμη της 
Γενικής Γραμματείας Κοινωνικής Αλληλεγγύης, 
η) συνεργάζεται με τις αρμόδιες υπηρεσίες του Υπουρ¬ 
γείου Παιδείας, Έρευνας και Θρησκευμάτων κατά τον 
σχεδίασμά και υλοποίηση του προγράμματος, 


θ) υποβάλλει προς τον Υπουργό Εργασίας, Κοινωνι¬ 
κής Ασφάλισης και Κοινωνικής Αλληλεγγύης έκθεση 
προόδου, σε μηνιαία βάση που θα περιλαμβάνει κατ' 
ελάχιστον: τον αριθμό των σχολικών γευμάτων που δια- 
νεμήθηκαν ανά σχολείο και Δήμο, το ενδεικτικό κόστος 
αυτών, τα τυχόν προβλήματα που εντοπίστηκαν και τις 
ενέργειες που απαιτήθηκαν για την επίλυσή τους και 
όποια άλλη πληροφορία κρίνεται κάθε φορά ως απα¬ 
ραίτητη. 

Άρθρο 3 

Ο ΟΠΕΚΑ ενεργεί ως εντολοδόχος του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης με μεταβίβαση των αναγκαίων πιστώσεων από 
τον κωδικό επιχορήγησης 2492 του κρατικού προϋπο¬ 
λογισμού του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης στον κωδικό αριθμό 
εξόδων 2861 του προϋπολογισμού του ΟΠΕΚΑ. 

Άρθρο 4 

Η εφαρμογή του Προγράμματος με τη δημοσίευση 
της παρούσας απόφασης τελεί υπό την εποπτεία και τον 
έλεγχο των υπηρεσιών του ΟΠΕΚΑ. Η Διεύθυνση Κοι¬ 
νωνικής Ένταξης και Κοινωνικής Συνοχής του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης αναλαμβάνει την υποχρέωση να παραδώ- 
σει στον Φορέα το φυσικό και αντίστοιχο ηλεκτρονικό 
αρχείο του Προγράμματος που έως τη δημοσίευση της 
παρούσας τελεί υπό την εποπτεία και τον έλεγχό της. 
Τυχόν εκκρεμείς στη Διεύθυνση Κοινωνικής Ένταξης και 
Κοινωνικής Συνοχής διαδικασίες υλοποίησης, εκτέλεσης 
και διαχείρισηςτου προγράμματος κατά τη δημοσίευση 
της παρούσας υπάγονται στην εποπτεία και τον έλεγχο 
των υπηρεσιών του ΟΠΕΚΑ. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2018 

Η Αναπληρώτρια Υπουργός 

ΘΕΑΝΩ ΦΩΤΙΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: νν68ηΊ35ί6Γ·6ί(3>6ί.αΓ 











